ສະພາຕໍ່າສະຫະລັດ ຜ່ານຮ່າງກົດໝາຍຢ່າງໄວ ທີ່ຈະເພີ້ມຂີດຈຳກັດ ວົງເງິນໜີ້ສິນ
ສະພາຕໍ່າໄດ້ລົງຄະແນນສຽງ 222 ຕໍ່ 212 ໃນການສະໜັບສະໜູນມາດຕະການທີ່ຖືກອອກແບບມາໃຫ້ເລັ່ງອະນຸມັດການຂະຫຍາຍຂີດຈຳກັດໜີ້ສິນໃນສະພາສູງທີ່ມັກຈະເຄື່ອນໄຫວຢ່າງຊ້າໆ.
ສະພາຕໍ່າສະຫະລັດ ໃນຕອນແລງວັນອັງຄານວານນີ້ ໄດ້ອະນຸມັດມາດຕະການ ທີ່ຈະອະນຸຍາດໃຫ້ສະພາ ເລັ່ງການຮ່າງກົດໝາຍນິຕິບັນຍັດ ເພື່ອຍົກຂີດຈຳກັດໜີ້ສິນຂອງລັດຖະບານກາງ ແລະ ກຳຈັດຄວາມເປັນໄປໄດ້ຂອງການບໍ່ສາມາດຈ່າຍໜີ້ສິນທີ່ບໍ່ເຄີຍມີມາກ່ອນ ສະພາສູງຄາດວ່າຈະຮັບເອົາມາດຕະການດັ່ງກ່າວ, ຊຶ່ງຈະປ້ອງກັນການໃຊ້ກົນລະຍຸດຂັດຂວາງຕ່າງໆໃນວັນພະຫັດມື້ອື່ນ ນັ້ນຈະເປັນການເລັ່ງວິທີທາງສຳລັບສະພາ ເພື່ອພິຈາລະນາຮ່າງກົດໝາຍຕ່າງຫາກ, ທີ່ແທ້ຈິງແລ້ວຈະຂະຫຍາຍຂີດຈຳກັດ 28 ພັນ 900 ຕື້ໂດລາໃນອຳນາດການກູ້ຢືນຂອງລັດຖະບານກາງ ໃຫ້ຢູ່ໃນລະດັບທີ່ຍັງຈະຖືກພິຈາລະນາຢູ່ ສະພາຕໍ່າໄດ້ລົງຄະແນນສຽງ 222 ຕໍ່ 212 ໃນການສະໜັບສະໜູນມາດຕະການທີ່ຖືກ ອອກແບບມາໃຫ້ເລັ່ງອະນຸມັດການຂະຫຍາຍຂີດຈຳກັດໜີ້ສິນໃນສະພາສູງທີ່ມັກຈະ ເຄື່ອນໄຫວຢ່າງຊ້າໆ ມີສະມາຊິກພັກຣີພັບບລີກັກັນພຽງຄົນດຽວທີ່ໃຫ້ການສະໜັບ ສະໜູນມັນ ສະມາຊິກສະພາຕໍ່າສັງກັດພັກເດໂມແຄຣັດ ທ່ານ ສຕີເວັນ ຮອສຝອດ (Steven Horsford) ໄດ້ກ່າວໃນລະຫວ່າງການໂຕ້ຖຽງຂອງສະພາຕໍ່າວ່າ “ການຂະ ຫຍາຍຂີດຈຳກັດໜີ້ສິນຈະປ້ອງກັນພວກເຮົາຈາກການພາດການຊໍາລະໜີ້ທີ່ພວກເຮົາ| ໄດ້ຕິດຢູ່ແລ້ວນັ້ນ ມັນກ່ຽວກັບ ການລົງທຶນທີ່ສະພາໄດ້ອະນຸມັດກ່ອນໜ້ານີ້ ” ໃນຕອນເຊົ້າຂອງວັນນັ້ນ ປະທານສະພາຕໍ່າ ທ່ານນາງ ແນຊີ ເພໂລຊີ ໄດ້ ເຕືອນເຖິງອັນຕະລາຍທີ່ຈະຕິດຕາມມາ ຖ້າບໍ່ມີການດຳເນີນການຢ່າງວ່ອງໄວໂດຍລັດຖະສະພາ ທ່ານນາງ ເພໂລຊີ ສັງກັດພັກເດໂມແຄຣັດ ໄດ້ກ່າວຢູ່ໃນຖະແຫຼງການວ່າ “ພວກເຮົາຕ້ອງແກ້ໄຂຂີດຈຳກັດໜີ້ສິນ ເພື່ອກຳຈັດການຕົກລົງຂອງເງິນຫຼາຍພັນຕື້ໂດຍລາທີ່ບໍ່ຈຳເປັນ ແລະ ຫາຍະນະຂອງຍອດຜະລິດຕະພັນລວມພາຍໃນ ແລະ ການຕັດອັດຕາໜ່ວຍກິດຂອງພວກເຮົາລົງຢ່າງຫຼວງຫຼາຍ ” ແຕ່ວ່າບັນດາສະມາຊິກພັກຣີພັບບລິກກັນ ໄດ້ຄັດຄ້ານຕໍ່ການດຳເນີນການໃດໆ, ໂດຍຮູ້ວ່າພັກເດໂມແຄຣັດ ມີເຈຕະນາທີ່ຈະແບກຫາບພາລະດ້ວຍຕົນເອງ ພາຍໃຕ້ຂໍ້ຕົກລົງທີ່ຖືກເຈລະຈາຢ່າງເປັນສ່ວນຕົວໂດຍທັງສອງພັກກການເມືອງນັ້ນ ທ່ານ ເຄີວິນ ເບຣດີ (Kervin Brady) ສະມາຊິກສະພາຕໍ່າສັງກັດພັກຣີພັບບລີກັນ ໄດ້ກ່າວວ່າ “ຫ້າມທຳຄວາມຜິດພາດ ຂີດຈຳກັດໜີ້ສິນນີ້ແມ່ນໄດ້ຖືກຍົກຂຶ້ນເພື່ອຈ່າຍເງິນຫຼາຍພັນຕື້ໂດລາສຳລັບການໃຊ້ຈ່າຍທີ່ສິ້ນເປືອງຂອງພວກສັງຄົມນິຍົມ